Skudstatistikken lød på 30-30, mens måltavlen afslørede stor effektivitet hos Aalborg Pirates med 10-1 i nordjydernes favør, da Rødovre blev klædt af i Aalborg.

Aalborg Pirates meldte sig for alvor igen ind i kampen om førstepladsen i isligaen med en knusende 10-1 sejr over Rødovre på hjemmebane. Mens Aalborg bankede scoringer i kassen efter behag, så havde topholdet Frederikshavn store problemer med at lave mål, da de havde besøg af Sønderjyske. Frederikshavn førte 2-1 med fem minutter igen, men så fik Sønderjyske to scoringer, og hjemmeholdet fik en lang næse og ingen point. Dermed kan Frederikshavn nu bliver overhalet af både Herning og Aalborg i de sidste to spillerunder. Frederikshavn fører ligaen med et point mere end Herning og to mere end Aalborg. Begge hold har dog spillet en kamp færre end Frederikshavn.